el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el az en en es en en el en el el el el el el el el el el el el el en el en el en el en el en el ru el en el en el en el en el en el en el en el ja el en el el el el el en el el el el el en el en
1) Η κούραση είναι αρνητικός παράγοντας για τους ποδοσφαιριστές. Έχοντας δώσει μέχρι σήμερα 53 επίσημους αγώνες, είναι επόμενο ορισμένοι παίκτες (όχι όλοι) να τα έχουν φτύσει από την κούραση. Ναι, αξίζουν πολλά συγχαρητήρια για την προσπάθεια που έκαναν, αλλά τώρα που τα ντέρμπι είναι συνεχόμενα και χρειάζεται το κάτι παραπάνω, προκύπτει αδυναμία ν’ αντιδράσουν στον επιθυμητό βαθμό οι παίκτες-κλειδιά.
3) Είναι γενικώς αποδεκτό πως οι ποδοσφαιριστές που προστέθηκαν στο ρόστερ κατά τη μετεγγραφική περίοδο του Ιανουαρίου δεν ανταποκρίθηκαν στον βαθμό που ανέμεναν στον ΑΠΟΕΛ. Και αυτό έχει φανεί σε πολύ μεγαλύτερο βαθμό στα παιχνίδια που κλήθηκαν ν’ αντικαταστήσουν παίκτες του αρχικού σχήματος και δεν κάλυψαν επάξια το κενό τους. Μοιάζουν εν ολίγοις σαν το ψάρι έξω από το νερό.
4) Ο Γιώργος Εφραίμ έδινε πάντα έξτρα ενέργεια (και γκολ) στην επιθετική λειτουργία της ομάδας. Το κενό του φαίνεται δυσαναπλήρωτο, αφού ο Βάντερ Βιέιρα κατά κύριο λόγο, όσο φιλότιμος κι αν είναι, δεν φτάνει στο επίπεδο του Κύπριου εξτρέμ, ενώ ο Στάθης Αλωνεύτης αποκόμισε επίσης πρόβλημα τραυματισμού και δεν έδωσε τις δέουσες λύσεις αγωνιζόμενος στις πτέρυγες του κέντρου.
5) Ως συνέχεια του προηγούμενου, αξίζει να σημειωθεί πως η δύναμη της ομάδας κατά την τρέχουσα σεζόν ήταν οι ακραίοι που συνδέουν τη μεσαία με την επιθετική γραμμή, «ταΐζοντας» τους στράικερ παραλλήλως με πάσες. Τώρα που έμειναν δύο παίκτες στις πτέρυγες, η ένδειξη πρόβλημα αναβοσβήνει πολύ πιο γρήγορα από οποιαδήποτε άλλη φορά. Το πρόβλημα έγινε πιο οξύ.
6) Η απουσία του Βινίσιους από τη μεσαία γραμμή έχει αποδιοργανώσει τον ΑΠΟΕΛ. Το παιχνίδι των γαλαζοκιτρίνων στηρίζεται και στα χαφ, οπότε όταν λείπει ένας εκ των δύο «εγκεφάλων», υπάρχει πρόβλημα. Ο Βραζιλιάνος επέστρεψε στις προπονήσεις, κέρδισε στο τελευταίο παιχνίδι μία θέση στην αποστολή και ασφαλώς ο προπονητής ελπίζει ότι η επιστροφή του «Βίνι» θα δώσει έξτρα ώθηση στην ομάδα του.
7) Η κουβέντα που αναπτύχθηκε πριν από ένα μήνα και κορυφώθηκε το τελευταίο διάστημα για το αν συνεχίζει ή φεύγει ο Κρίστιανσεν, έχει αρνητικό αντίκτυπο τόσο στον Δανό προπονητή όσο και στους ποδοσφαιριστές. Πρόκειται για ένα σημαντικό κεφάλαιο στο σύλλογο και όσο συντηρείται με τις φήμες να δίνουν και να παίρνουν (βλέπε οικονομική διαφορά, πρόταση από Λας Πάλμας) τόσο περισσότερο επηρεάζει.
8) Γίνεται μια ομάδα που βρίσκεται στην πρώτη θέση του βαθμολογικού πίνακα, πέντε στροφές πριν από το φινάλε να έχει στην εξέδρα περίπου 5.000 θεατές; Και όμως, στο προχθεσινό παιχνίδι με την Ανόρθωση τόσοι ΑΠΟΕΛίστες μπήκαν στον κόπο να βρεθούν στο ΓΣΠ ώστε να υποστηρίξουν τις προσπάθειες των παικτών. Κάτι που προφανώς αποτελεί ένα μειονέκτημα για τον σύλλογο, αφού ούτε οι μισοί κάτοχοι διαρκείας δεν ήταν στις εξέδρες.
2 Για πρώτη φορά έμεινε κατά την τρέχουσα σεζόν μακριά από τη νίκη σε δύο σερί παιχνίδια πρωταθλήματος. Είχε ηττηθεί από τον Απόλλωνα στο Τσίρειο (0-1) και προχθές «κόλλησε» στην ισοπαλία στο ΓΣΠ απέναντι στην Ανόρθωση (1-1).
4 Οι βαθμοί που πρόσθεσε ο ΑΠΟΕΛ στο σακούλι του στα τέσσερα τελευταία παιχνίδια. Μια συγκομιδή φτωχή για σύλλογο του εκτοπίσματος του Θρύλου και ασφαλώς αντανακλά στη χλομή παρουσία του τον μήνα που διανύουμε.
3 Όσα και τα τέρματα που πέτυχαν οι γαλαζοκίτρινοι στα τέσσερα πρόσφατα ματς πρωταθλήματος. Ούτε δηλαδή ένα γκολ μέσο όρο ανά ματς δεν κατάφεραν να καταγράψουν. Σκόραραν από μία φορά απέναντι σε ΑΕΚ (29η αγωνιστική), Ομόνοια (30η αγωνιστική), Ανόρθωση (32η αγωνιστική).
9 Από την 29η αγωνιστική και εντεύθεν εννέα παίκτες βρέθηκαν είτε στο ιατρικό δελτίο είτε δεν έπαιξαν λόγω καρτών. Αναφερόμαστε στους Μερκή, Γιαννιώτα, Μοράις, Βινίσιους, Εφραίμ, Μπερτόλιο, Αλωνεύτη, Ιωάννου και Εμπεσίλιο.